stanford-oval/wikipedia huggingface dataset:
Anik
רשימת לוויינים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |

| תאריך שיגור | לוויין | אתר שיגור/משגר | יצרן | משקל | ציוד שידור | הערות |
| 10 בנובמבר 1972 | Anik A1 | נמל החלל קייפ קנוורל   דלתא 1914 | יוז איירקראפט | 560 | 12 משיבים ב-C-band. | פעל עד ליולי 1982 |
| 20 באפריל 1973 | Anik A2 | נמל החלל קייפ קנוורל   דלתא 1914 | יוז איירקראפט | 560 | 12 משיבים ב-C-band. | פעל עד לאוקטובר 1982 |
| 7 במאי 1975 | Anik A3 | נמל החלל קייפ קנוורל   דלתא 1914 | יוז איירקראפט | 560 | 12 משיבים ב-C-band. | פעל עד לנובמבר 1984 |
| 16 בדצמבר 1978 | Anik B1 | נמל החלל קייפ קנוורל   דלתא 3914 | RCA Astro Satcom | 920 | 12 משיבים ב-C-band ו-6 משיבים ב-Ku-band. | פעל עד לדצמבר 1986 |
| 12 באפריל 1985 | Anik C1 | נמל החלל קייפ קנוורל   מעבורת החלל דיסקברי | יוז איירקראפט | 1160 | 16 משיבים ב-Ku-band. נמכר בשנת 2000. | פעל עד לשנת 2003 |
| 18 ביוני 1983 | Anik C2 | נמל החלל קייפ קנוורל   מעבורת החלל צ'לנג'ר | יוז איירקראפט | 1160 | 16 משיבים ב-Ku-band. נמכר בשנת 1994. | פעל עד לשנת 1998 |
| 11 בנובמבר 1982 | Anik C3 | נמל החלל קייפ קנוורל   מעבורת החלל קולומביה | יוז איירקראפט | 1160 | 16 משיבים ב-Ku-band. | פעל עד לשנת 1997 |
| 26 באוגוסט 1982 | Anik D1 | נמל החלל קייפ קנוורל   דלתא 3920 | יוז איירקראפט | 1240 | 24 משיבים ב-C-band. | פעל עד לשנת 1991 |
| 8 בנובמבר 1984 | Anik D2 | נמל החלל קייפ קנוורל   מעבורת החלל דיסקברי | יוז איירקראפט | 1240 | 24 משיבים ב-C-band. | נמכר בשנת 1997 |
| 26 בספטמבר 1991 | Anik E1 | מרכז החלל הגיאני   אריאן 4 | GE Astro | 2923 | 24 משיבים ב-C-band.‏ 16 משיבים ב-Ku-band | פעל עד לשנת 2005 |
| 4 באפריל 1991 | Anik E2 | מרכז החלל הגיאני   אריאן 4 | GE Astro | 2923 | 24 משיבים ב-C-band.‏ 16 משיבים ב-Ku-band | פעל עד לשנת 2005 |
| 21 בנובמבר 2000 | Anik F1 | מרכז החלל הגיאני   אריאן 4 | בואינג | 4852 | 36 משיבים ב-C-band.‏ 48 משיבים ב-Ku-band | פעיל |
| 8 בספטמבר 2005 | Anik F1R | קוסמודרום בייקונור   בואינג | Astrium | 4500 | 24 משיבים ב-C-band.‏ 32 משיבים ב-Ku-band | פעיל |
| 17 ביולי 2004 | Anik F2 | מרכז החלל הגיאני   אריאן 5 | בואינג | 4852 | 36 משיבים ב-C-band.‏ 48 משיבים ב-Ku-band | פעיל |
| 10 באפריל 2007 | Anik F3 | קוסמודרום בייקונור   פרוטון M | Astrium | 4634 | 24 משיבים ב-C-band.‏ 32 משיבים ב-Ku-band ‏ 2 משיבים ב-Ka-band | פעיל |
| 5 באפריל 2004 | Anik F4 | קוסמודרום בייקונור   פרוטון M | לוקהיד מרטין | 2315 | 24 משיבים ב-C-band. נרכש ב-2022 | פעיל |
| 15 באפריל 2013 | Anik G1 | קוסמודרום בייקונור   פרוטון M | Space Systems/Loral | 4905 | 24 משיבים ב-C-band.‏ 12 משיבים ב-Ku-band ‏ 16 משיבים ב-Ku-band מורחב ‏ 3 משיבים ב-X-band ‏ 3 משיבים ב-C-band | פעיל |
Big Rigs: Over the Road Racing

| --- | --- |

עטיפת המשחק
 כללי
 תאריך הוצאה:  20 בנובמבר 2003
 סוגה:  סימולציות מרוצים
 מספר שחקנים:  1–1
 פיתוח:  Stellar Stone
 הוצאה לאור:  סרגיי טיטוב
 ארץ מקור:  ארצות הברית 
 שפות:  אנגלית 
 הפצה:  GameMill Publishing
 דרישות תוכנה
 מצבי משחק:  שחקן יחיד
 פלטפורמות:  Microsoft Windows
 מדיה:  CD
 דרישות מערכת
 בקרים:  מקלדת ועכבר
 
Big Rigs: Over the Road Racing (ובקיצור Big Rigs) הוא משחק מרוצים ממחושב משנת 2003 אשר פותח על ידי חברת Stellar Stone, והופץ על ידי GameMill Publishing עבור מערכת ההפעלה Microsoft Windows.
אף על פי שעל העטיפה האחורית של המשחק כתוב שהמטרה המרכזית במשחק היא להתחרות במשאיות סמי-טריילר (אשר ידועים בתור "Big Rig") למקום מבטחים כדי להוביל מטען לא חוקי, כאשר מתחמקים מכוח המשטרה המקומית, בפועל, אין כלל משטרה במשחק, ואין כאלו מטרות במשחק כלל.
משחקיות

על עטיפת המשחק כתוב שהמטרה המרכזית של המשחק היא שהשחקן "[..] יעביר מטען לא חוקי, תוך כדי שהמשטרה רודפת [אחריהם]"; למרות זאת, בפועל, אין כלל משטרה במשחק, וגם אין משימה כלשהי שצריך להשלימה. כמו כן, לשתי משאיות מתוך ה-4 שניתנות לבחירה, אין כלל מטען. בעטיפה כתוב גם שעל השחקן "להתחרות לאורך המדינה" כשנושאים את המטען. אף על פי שהיריב מופיע במשחק, אין מערכת בינה מלאכותית ליריב, והוא אינו זז ממקום ההתחלה שלו, מה שגורם לכך שהשחקן תמיד ינצח.
אף על פי שמופיעות חמש מפות במשחק, רק ארבע מהן ניתנות למשחק. אחת מין המפות, שנקראת "Nightride", לא עובדת כראוי, ובחירה במפה זו מקריסה את המשחק. כאשר השחקן מנצח במירוץ, המשחק מציג גביע זהב גדול בעל שלוש ידיות עם הכיתוב "YOU'RE WINNER!" שמאז שחרורו של המשחק הפך לתופעת אינטרנט. המשחק מדי פעם לא מצליח להבחין בין אם השחקן מתחיל או מסיים את המירוץ כשהשחקן דרך נקודת ההתחלה, וכך, מסך הברכה על ניצחונו של השחקן במירוץ יכולה להופיע שניות לאחר תחילת המשחק מה שמוביל לסיום המירוץ בטרם עת.
בעקבות תלונות על המשחק, חברת Stellar Stone שחררה פאץ' שאמור היה לתקן את הבעיות במשחק. בפאץ', תוקנה יכולת הבינה המלאכותית, כך שהשחקן היריב נע ולא עומד, אך כשהוא מגיע לקו הסיום הוא נעצר בטרם חצה אותו, ככה עדיין בלתי אפשרי להפסיד במשחק. Nightride, המפה שלא תוכננה כראוי והקריסה את המשחק הוחלפה בווריאציה של המפה הראשונה, Devil Passage 1. גרסאות מסוימות של הפאץ' מחליפות את הכיתוב "YOUR'E WINNER!" בכיתוב "YOU WIN!". הפאץ' הוסיף גם אפקטים של סאונד למשחק, דבר שלא היה קיים במשחק המקורי, ועותקים מאוחרים יותר של המשחק הופצו עם הפאץ' כברירת מחדל. למרות זאת, שום דבר לא נעשה במערכת הפיזיקה של המשחק, ובעיות נוספות במשחק לא תוקנו.
המשחק גם נודע כסובל מבעיות טכניות רבות, אשר נובעות מגורמים אפשריים רבים כגון - חוסר מקצועיות מצד המפתחים, בקרת איכות לוקה בחסר או שחרור מוצר טרם נסתיימה העבודה עליו. בין הליקויים הרבים במשחק ניתן למנות - היעדר מנגנון פיזיקלי, שחוסר קיומו במשחק מאפשר מצבים שאינם מציאותיים בעליל (כגון חציית המשאית דרך גופים קשיחים באין מפריע, ללא כל השפעה על מהירות המשאית וללא ספיגת נזקים. נסיעה במעלה שיפוע, אך שוב, ללא תאוטה כפי שמצופה). חוסר גיוון חריג בפס-קול של המשחק, אשר אינו מכיל שום סאונד מעבר לצליל המנוע של המשאית. היעדר חסמים למפת המשחק - ניתן בקלות לנטוש את מפת המשחק על ידי המשך נסיעה בכיוון מסוים, שכן דבר לא מונע זאת. באופן תמוהה, בנסיעה לאחור (רוורס) ניתן להגיע למצב בו המשאית ממשיכה להאיץ באופן ממושך וקיצוני, ולמעשה היא יכולה להאיץ עד מהירות אינסופית. במעבר על גשר, המשאית "נופלת" מתחת לגשר, מה שמלווה בתקלות ויזואליות של המנוע הגרפי במשחק ונצפים עיוותים (גליצ'ים).
פיתוח

Big Rigs: Over the Road Racing פותח ותוכנת באוקראינה על ידי חברת Stellar Stone. סרגיי טיטוב זוכה כמפיק ושותף מתכנת של המשחק, אך ראיון עם YoureWinner.com, אתר סאטירי שמוקדש למם "You're Winner!", מראה כי סרגיי טיטוב טען כי הוא היה מעורב רק ביצירה וברישוי של המנוע הקנייני שלו לחברת Stellar Stone, דרך חברתו TS Group Entertainment.
Big Rigs במקור היה אמור להתפרסם עם Midnight Race Club: Supercharged! ככותרת אחת, משולבת. במקום זאת, חברת ההפצה GameMill Publishing החליטה לפצל את הפרויקט לשניים בשלב מוקדם של ההפקה. שני המשחקים שוחרר בשלב טרום-אלפא. הסיבה לפיצול איננה ברורה; טיטוב משער שזה כדי להגדיל את המכירות.
ביקורת

פרק זה לוקה בחסר. אנא תרמו לוויקיפדיה ו.
Big Rigs: Over the Road Racing קיבל זלזול מוחץ ממבקרים וגיימרים כאחד, וכן נמנה ברשימת משחקי הווידאו הגרועים ביותר. המשחק קיבל ציון 8 מתוך 100 באתר Metacritic, עם הציון המצטבר היחיד שגדול מ-0, אשר ניתן על ידי אתרים שטווח הציון שלהם נע בין 1 (הגרוע ביותר) לבין 10 (הטוב ביותר). המשחק מחזיק בציון הנמוך ביותר שניתן למשחק באתר Metacritic, ובאתר GameRankings ניתן ציון ממוצע של 3.83%, דבר הגרם למשחק להיות הראשון ברשימת "הגרועים ביותר" באתר.
| ציונים מצטברים> אתר | ציונים מצטברים> ציון |  |
| --- | --- | --- |
| GameRankings | 3.83% |  |
| Metacritic | 8/100 |  |
ציוני חוות דעת
| אתר | ציון |  |
| GameSpot | 1/10 |  |
| Netjak | 0/10 |  |
| SwankWorld | 1/10 |  |
| Thunderbolt Games | 1/10 |  |
Bandido

Bandido (בעברית: שודד) הוא שיר שהוקלט על ידי צמד האחיות הספרדיות אסוקר מורנו. השיר נכתב על ידי ראול אורלנה, ג'יימה סטינוס וחוסה לואיס אבל. הוא ידוע כשיר שייצג את ספרד באירוויזיון 1990.
בחירה פנימית

הטלוויזיה הציבורית הספרדית (TVE) בחרה בהליך פנימי את אסוקר מורנו, שהפכו פופולריים על ידי שילוב שורשי פלמנקו ספרדיים עם סגנונות מוזיקליים עירוניים עכשוויים, במקרה זה מוזיקה אלקטרונית. השיר נבחר ללכת איתם לזאגרב, קרואטיה (אז יוגוסלביה), "Bandido", הופק על ידי ראול אורלנה, אחד ממפיקי מוזיקת הריקודים המוערכים בספרד. הקלטת האולפן כוללת את ההקדמה המדוברת "Ladies and gentlemen, it's showtime at the Apollo Theater. Everybody, the hardest-working man in show business", מאלבומו של ג'יימס בראון משנת 1963 "Live at the Apollo".
אירוויזיון

בזאגרב, השיר היה הראשון בסדר ההופעה בתחרות, לפני כריסטוס קאלו וייב יוון עם "Horis Skopo". בתום השיפוט באותו ערב, "Bandido" סיים במקום החמישי עם 96 נקודות. גרמניה הייתה המדינה היחידה שהעניקה לספרד 12 נקודות, הציון הגבוה ביותר האפשרי ממדינה. עם זאת זו הייתה תוצאה טובה באופן ניכר מהפעם האחרונה שבה ספרד שלחה שיר בסגנון פלמנקו לתחרות; בשנת 1983, "Quien maneja mi barca" של רמדיוס עמאיה שסיימה אחרונה עם סך הכל 0 נקודות.
השיר הוא על "שודד", שגנב את אהבתן של הבנות רק כדי להשאיר אותן ללא דבר מלבד כאב ועצב. האחיות מתחננות לשודד שיחזור, להגשים את געגועיהן ל"להט אפל ", בתקווה שאהבתו תהיה לוהטת כמו הר געש. במקהלה, האחיות חוזרות על כך שהשודד, בעיניו ובשקרו, גנב "את הדם ואת חיי [ליבם]". מבחינה מוזיקלית, השיר ידוע כשיר שיש לו את הקטע האינסטרומנטלי הארוך ביותר בתולדות האירוויזיון; 45 שניות מתוך סה"כ 3 דקות.
אירוויזיון > קשיים טכניים

תקרית בולטת של הביצוע נבע מתקלה טכנית, בכך שאחד ממסלולי הגיבוי התחיל במצב מאוחר מהצפוי. שתי הזמרות החלו את הריקוד הכוריאוגרפי שלהם לפני השיר, הבינו שהקלטת במצב לא נכון, וירדו בבת אחת מהבמה אל מאחורי הקלעים, והשאירו את הצופים לתהות מה קרה. לאחר שהשניים עזבו את הבמה, פרשני ה-BBC טרי ווגן העיר, "Let's hope it doesn't go on like this or we're in for a very long night, ladies and gentlemen". לאחר שתי דקות, בהן האולם השתתק, האחיות חזרו והשיר בוצע בשלמותו ללא תקלה. בשנת 2003 בחרה ה-BBC ב-"Bandido", וכל האירועים והקשיים סביב ההופעה, כאחד הרגעים הזכורים ביותר בתולדות האירוויזיון.
הצלחה

לאחר התחרות, "Bandido", כסינגל ואלבום, הפך את אסוקר מורנו לכוכבות-על לא רק בספרד, אלא גם באירופה ובאמריקה הלטינית, שם המשיכו להצליח בעשור הבא.
גרסאות כיסוי

אסקין נור ינגי, זמרת טורקיה עם "Zehir Gibisin" (בטורקית: "אתה כמו רעל") מאלבומה השני, "Hesap Ver" (בטורקית: "הסביר") שיצא בשנת 1991.
פול דה לה, זמר הולנדי בשם "Alleen maar de zon" (בהולנדית: "רק השמש") מהאלבום שיצא בשנת 1992, "Van U wil ik zingen".
הערות שוליים

↑  Bandido lyrics from Diggiloo Thrush
1 2 3  "Eurovision Song Contest 2003, Highlights". BBC. 2003-05-24. אורכב מ-המקור ב-5 בפברואר 2007. נבדק ב-2008-09-19. {{cite web}}:  (עזרה)
↑   Azucar Moreno - Bandido - Eurovision 1990 - Spain, סרטון  באתר יוטיוב (אורך: 6:27)
↑  Bonacich, Drago. "Azúcar Moreno - Biography". Yahoo. נבדק ב-2008-09-19.
↑   Aşkın Nur Yengi - Zehir Gibisin (1991), סרטון  באתר יוטיוב (אורך: 3:04)
↑   Paul de leeuw - Alleen maar de zon, סרטון  באתר יוטיוב (אורך: 3:10)
Dansevise

| --- | --- |

 שיר אירוויזיון בביצוע גרטה ויורגן אינגמן
 מדינה:  דנמרק דנמרק
 יצא לאור:  1963 
 פורמט:  תקליט ויניל 
 שפה:  דנית
 כתיבה:  אוטו פרנשר וסזאר ולמאר סורנסן
 לחן:  ארווין האלץ
 שיר באירוויזיון
 תהליך הבחירה:  בחירה פנימית
 מקום בגמר:  1
 ניקוד בגמר:  42
 
"Dansevise" (בעברית: "בלדת מחול") היה השיר הזוכה של דנמרק באירוויזיון 1963 אשר בוצע על ידי הצמד גרטה ויורגן אינגמן בשנה ה-6 שדנמרק השתתפה באירוויזיון והשנה הראשונה שדנמרק ניצחה בה.
השיר נכתב על ידי אוטו פרנשר וסזאר ולמאר סורנסן.
השיר נבחר לייצג את דנמרק בתחרות קדם האירוויזיון ב-24 בפברואר. במהלך ההצבעה הסתמן השיר כמועמד המוביל לניצחון יחד עם השיר השווייצרי, "T'en vas pas" (אל תעזוב), ששרה אותו הזמרת הישראלית אסתר עופרים. אולם לאחר שנורווגיה הקריאה את הצבעתה, המנחה ציינה כי היא לא שמעה את חלוקת הנקודות בבירור, ואמרה לנורווגים שהיא תחזור אליהם בהמשך, לאחר הקראת הצבעות של מדינות אחרות. בהקראה הראשונה שמסר הדובר הנורווגי ניתנו לשווייץ שלוש נקודות ולדנמרק שתי נקודות. בהקראה השנייה שונו נתוני ההצבעה: נורווגיה העניקה ארבע נקודות לדנמרק ונקודה אחת בלבד לשווייץ. בסיכום הכללי גברו הדנים על השווייצרים בהפרש של שתי נקודות - 42 לעומת 40 בלבד.
ב-2023 פרסם הגרדיאן דירוג של השירים הזוכים באירוויזיון מאז 1956 שבו דורג השיר במקום החמישי.
הערות שוליים

↑  יש לציין כי באותה תקופה מירב הנקודות שניתן למתחרה היה חמש נקודות.
↑  אורי שצ'יגובסקי, זה לא רק ספורט: השערוריות הגדולות של האירוויזיון, באתר nrg‏, 8 במאי 2012
↑  אלון פרוכטר, "הגרדיאן" דירג את כל השירים שזכו באירוויזיון, באתר כאן – תאגיד השידור הישראלי, 13 במאי 2023
| --- | --- |
בקרת זהויות :  MusicBrainz work: c4de3a74-4fe2-4297-b2e3-a57e6aa79eca
All for You (אלבום)

All for You (בעברית: הכל בשבילך) הוא אלבומה השביעי של הזמרת-יוצרת האמריקאית, ג'נט ג'קסון, אשר יצא לאור ב-24 באפריל 2001, על ידי חברת התקליטים וירג'ין רקורדס. האלבום ברובו עוסק בגירושין שלה מבעלה רנה אליזונדו והתחושה של להיות רווקה בפעם הראשונה מזה זמן רב.
כמו כן באלבום ג'קסון עסקה במספר נושאים נוספים ביניהם אלימות במשפחה, נאמנות, רומנטיקה, מיניות ודיכאון.
ביקורות והצלחה

האלבום קיבל ביקורות חיוביות ממבקרי מוזיקה ששיבחו את אופיו העילאי ואת החדשנות המוזיקלית של כמה שירים ובאופן כללי הוא נחשב לבין האלבומים הטובים בקריירה שלה. האלבום קיבל מספר מועמדויות לגראמי ביניהם בקטגוריות: "אלבום הפופ עם הביצועים הווקאלים הטובים ביותר" ו"הקלטת הדאנס הטובה ביותר" קטגוריה בה הוא זכה על שיר הנושא של האלבום. זה האלבום החמישי ברציפות של ג'קסון שהגיע למקום הראשון בארצות הברית ואף היה לו את שבוע הפתיחה הגדול ביותר בקריירה שלה.
בנוסף לכך היא שברה שיא בתור האמנית עם המכירות הגבוהות ביותר בשבוע השני ליציאת אלבום. הוא הגיע לחמישייה הפותחת במדינות רבות ואף היה לאלבום הפופ הבין לאומי הנמכר ביותר ביפן באותה שנה. נכון להיום מכירות האלבום עומדות על 3.1 מיליון עותקים בארצות הברית ו-7 מיליון בכל העולם. לימים האלבום הפך לאלבום ה-12 הנמכר ביותר בארצות הברית באותה השנה ולאחד מהאלבומים הנמכרים ביותר בעשור הראשון של המאה ה-21 בארצות הברית.
סוגה

מבחינה מוזיקלית האלבום ממכיל שילוב של מוזיקת דאנס-פופ עם R&B איטי עם נגיעות של רוק, דיסקו, מוזיקה מזרחית, רוק רך ופאנק. התוכן המיני של חלק מהשירים באלבום עוררו מחלוקת בתקשורת ואף האלבום נאסר למכירה בכמה מדינות.
סינגלים

הסינגל הראשון מהאלבום היה השיר "Doesn't Really Matter" אשר הגיע למקום הראשון בארצות הברית ונהיה לשיר ה-9 שלה לעשות זאת והוא נשאר במקום הראשון במשך 3 שבועות. בנוסף זה היה לשיר ה-21 של ג'קסון שקיבל מעמד כלשהו בארצות הברית ובכך ג'קסון הפכה לאמנית הנשית השנייה עם הכי הרבה שירים שקיבלו מעמד בארצות הברית.
הסינגל השני שיצא מהאלבום היה שיר הנושא אשר זכה להצלחה רבה והפך לאחד מהלהיטים הגדולים ביותר בארצות הברית באותה שנה. הוא הגיע למקום הראשון במדינה ושהה שם 7 שבועות ובכך הפך לשיר ה-10 של ג'קסון לעשות זאת מה שהפך אותה באותה תקופה לאמנית הנשית ה-3 עם הכי הרבה שירים שהגיעו למקום הראשון במדינה. ברדיו זה היה לשיר המצליח ביותר שלה אי פעם כאשר שבר שיאי השמעות. בנוסף השיר הגיע לעשירייה הפותחת במדינות רבות בעולם.
בהמשך יצא הסינגל השלישי מהאלבום "Someone to Call My Lover" אשר הגיע למקום ה-3 בארצות הברית. הסינגל הרביעי מהאלבום היה השיר
"Son of a Gun" אך הוא כבר לא הצליח לשחזר את ההצלחה של הסיגנלים הקודמים כאשר הגיע ברוב המדינות ל-40 העליונים בלבד. כשנה לאחר מכן יצא לאור הסינגל האחרון מהאלבום "Come On Get Up" אך הוא יצא לאור ביפן בלבד. לאור הצלחת האלבום ג'קסון זכתה בפרס מפעל החיים של MTV ואף קיבלה מחווה בטקס. במשך הזמן ג'קסון זכתה במספר פרסים מיוחדים ביניהם פרס האייקון של טקס פרסי המוזיקה האמריקאית, פרס מעל חיים של טקס ה-TMF ופרס מיוחד מטעם האקדמיה להקלטות.
רשימת רצועות

| All for You> מס' | All for You> שם | All for You> משך | All for You>  | All for You>  | All for You>  | All for You>  | All for You>  | All for You>  | All for You>  |
| --- | --- | --- | --- | --- | --- | --- | --- | --- | --- |
| 1. | Intro  | 1:00 |  |  |  |  |  |  |  |
| 2. | You Ain't Right  | 4:32 |  |  |  |  |  |  |  |
| 3. | All for You  | 5:30 |  |  |  |  |  |  |  |
| 4. | 2Way for You (Interlude)  | 0:19 |  |  |  |  |  |  |  |
| 5. | Come On Get Up  | 4:47 |  |  |  |  |  |  |  |
| 6. | When We Oooo  | 4:34 |  |  |  |  |  |  |  |
| 7. | China Love  | 4:36 |  |  |  |  |  |  |  |
| 8. | Love Scene (Ooh Baby)  | 4:11 |  |  |  |  |  |  |  |
| 9. | Lame (Interlude)  | 0:11 |  |  |  |  |  |  |  |
| 10. | Trust a Try  | 5:16 |  |  |  |  |  |  |  |
| 11. | Clouds (Interlude)  | 0:19 |  |  |  |  |  |  |  |
| 12. | Son of a Gun (I Betcha Think This Song Is About You)  | 5:56 |  |  |  |  |  |  |  |
| 13. | Truth  | 6:45 |  |  |  |  |  |  |  |
| 14. | Theory (Interlude)  | 0:26 |  |  |  |  |  |  |  |
| 15. | Someone to Call My Lover  | 4:32 |  |  |  |  |  |  |  |
| 16. | Feels So Right  | 4:42 |  |  |  |  |  |  |  |
| 17. | Doesn't Really Matter  | 4:24 |  |  |  |  |  |  |  |
| 18. | Better Days  | 5:05 |  |  |  |  |  |  |  |
| 19. | Outro  | 0:09 |  |  |  |  |  |  |  |
| 20. | Son of a Gun (I Betcha Think This Song Is About You) [P. Diddy Remix]  | 4:26 |  |  |  |  |  |  |  |
| משך כולל: | משך כולל: | 71:40 |  |  |  |  |  |  |  |
17 בדצמבר

17 בדצמבר הוא היום ה-351 בשנה, (352 בשנה מעוברת) בשבוע ה-51 בלוח הגריגוריאני. עד לסיום השנה, נשארו עוד 14 ימים.
אירועים היסטוריים ביום זה

1862 – הגנרל יוליסס ס. גרנט מוציא צו גירוש ליהודי טנסי, מיסיסיפי וקנטקי. הנשיא לינקולן ביטל את הצו כעבור מספר ימים
1903 – האחים רייט עורכים את הטיסה הראשונה בכלי טיס כבד מהאוויר
1959 – דוד בן-גוריון מציג את ממשלת ישראל התשיעית בפני הכנסת
1968 – ספרד ביטלה את החוק (מאז 1492) לגירוש יהודי ספרד
1989 – שידור הפרק הראשון של משפחת סימפסון
1992 – 415 פעילי חמאס מגורשים ללבנון
2010 – מוחמד בועזיזי הצית עצמו במחאה על סגירת דוכן הירקות בו עבד. לאחר מעשה זה פרצו מהומות שהביאו לנפילת השלטון בתוניסיה; המהומות פתחו גל מחאה בארצות ערב וברחבי העולם
2012 – המקפות של תוכנית GRAIL של נאס"א מסיימות את משימתן למפות את שדה הכבידה של הירח ומתרסקות עליו
נולדו

1637 – ברנרדו פאסקוויני, מלחין איטלקי (נפטר ב-1710)
1706 – אמילי דה שאטלה, מדענית וסופרת צרפתיה (נפטרה ב-1749)
1750 – ג'יימס וולאס, פוליטיקאי אמריקאי שכיהן כחבר בית הנבחרים של ארצות הברית (נפטר ב-1823)
1770 – לודוויג ואן בטהובן, מלחין גרמני (נפטר ב-1827)
1778 – האמפרי דייווי, כימאי בריטי (נפטר ב-1829)
1797 – ג'וזף הנרי, פיזיקאי אמריקאי (נפטר ב-1878)
1871 – אליעזר לָזָרוּס גולדשמידט, חוקר יהדות ומזרחן יהודי-ליטאי, מתרגם התלמוד הבבלי לגרמנית (נפטר ב-1950)
1887 – ארנסט טוך, מלחין אוסטרי (נפטר ב-1964)
1894 – ארתור פידלר, מנצח תזמורת הטיילת של בוסטון (נפטר ב-1979)
1911 – אנדרה קלאבו, זמר צרפתי, זוכה אירוויזיון 1958 כנציג צרפת (נפטר ב-2003)
1921 – אברהם אילוני, אלוף-משנה בצה"ל, ממייסדיה של יחידה 8200 (נפטר ב-2000)
1924 – יוחאי בן-נון, מפקדו השישי של חיל הים הישראלי (נפטר ב-1994)
1926 – נסים אלשיך, מוזיקאי ומנצח תזמורת כלי הנשיפה באר שבע
1929 – מיכאל שורץ, מזרחן ישראלי ומתרגם ה"מורה נבוכים" (נפטר ב-2011)
1931 – אביגדור משאלי, שופט בית המשפט המחוזי בתל אביב ובנצרת (נפטר ב-2009)
1934 – ריי וילסון, כדורגלן אנגלי (נפטר ב-2018)
1936 – פרנציסקוס, האפיפיור ה-266 למניין
1937 – ז'יימה לרנר, אדריכל ומתכנן ערים יהודי-ברזילאי (נפטר ב-2021)
1938 – פיטר סנל, אתלט ניו זילנדי (נפטר ב-2019)
1939 – אריה אורגד, שדרן רדיו, קריין טלוויזיה ובמאי טלוויזיה ישראלי, ממקימי הטלוויזיה הישראלית
1942 – גדעון גכטמן, פסל ישראלי (נפטר ב-2008)
1944 – ברנרד היל, שחקן קולנוע ותיאטרון בריטי (נפטר ב-2024)
1944 – ויאצ'סלב גנלין, מוזיקאי, מלחין ופסנתרן ג'אז ואוונגארד ישראלי
1946 – פול פרטור, צייר בלגי (נפטר ב-1981)
1946 – חופני כהן, זמר ובדרן ישראלי (נפטר ב-2023)
1946 – יוג'ין לוי, שחקן קנדי-יהודי
1951 – רוזינה קמבוס, שחקנית תיאטרון, קולנוע וטלוויזיה ישראלית, זוכת פרס אופיר (נפטרה ב-2012)
1955 – אדם קלר, פעיל שמאל רדיקלי ישראלי
1955 – דני אילון, דיפלומט ופוליטיקאי ישראלי
1958 – דונלד פיין, פוליטיקאי אמריקאי (נפטר ב-2024)
1962 – ארי פולמן, במאי קולנוע וטלוויזיה ישראלי
1967 – הרצי הלוי, הרמטכ"ל ה-23 של צה"ל
1969 – מרב בטיטו, עיתונאית ותחקירנית ישראלית
1970 – לאדו גורגנידזה, ראש ממשלת גאורגיה
1971 – שרון טייכר, תסריטאי, קומיקאי ושדרן רדיו ישראלי
1971 – מיכל קפטה, שחקנית ודוגמנית ישראלית
1972 – נועה ברקאי, שחקנית ישראלית
1973 – פולה רדקליף, אתלטית בריטית, שיאנית העולם בריצת מרתון
1974 – שרה פולסון, שחקנית אמריקאית
1974 – ג'ובאני ריביסי, שחקן אמריקאי
1975 – שיקו חייק, זמר מוזיקה מזרחית פופולרי, מעבד מוזיקלי ואמן קלידים
1975 – מילה יובוביץ', שחקנית
1976 – ניר דוידוביץ', כדורגלן ישראלי
1977 – קתרין ויניק, שחקנית קנדית
1978 – הילה רביב-צור, שחקנית ישראלית
1982 – לוסי דובינצ'יק, שחקנית ישראלית
1987 – הדר עוזרי, זמרת, שחקנית ומנחת טלוויזיה ישראלית
נפטרו

942 – ויליאם הראשון, דוכס נורמנדיה (נולד ב-893)
1187 – האפיפיור גרגוריוס השמיני (נולד ב-1100)
1273 – ג'לאל א-דין רומי, משורר, משפטן ותאולוג פרסי סופי (נולד ב-1207)
1562 – לאונור דה טולדו, אשתו של קוזימו הראשון דה מדיצ'י (נולד ב-1522)
1797 – ז'אן-בטיסט אניבאל אובר דה בייה, גנרל ופוליטיקאי צרפתי (נולד ב-1759)
1830 – סימון בוליבר, מחשובי המצביאים בדרום אמריקה (נולד ב-1783)
1897 – אלפונס דודה, סופר צרפתי (נולד ב-1840)
1907 – ויליאם תומסון, פיזיקאי, ממציא סולם קלווין (נולד ב-1824)
1909 – לאופולד השני מלך הבלגים (נולד ב-1835)
1968 – שארל וירולו, ארכאולוג ואשורולוג צרפתי, החופר הראשון של אוגרית (נולד ב-1879)
1986 – מרי ורגהיס, רופאה הודית, מחלוצות הרפואה השיקומית בהודו (נולדה ב-1925)
1997 – עוזי נרקיס, אלוף פיקוד המרכז במלחמת ששת הימים (נולד ב-1925)
1998 – יוסף יריב, מפקד בפלמ"ח ובפלי"ם, מראשי קהילת המודיעין הישראלית (נולד ב-1923)
2004 – צבי לם, איש חינוך ישראלי (נולד ב-1921)
2009 – אמין אל-חאפז, נשיא סוריה (נולד ב-1921)
2011 – קים ג'ונג-איל, שליט קוריאה הצפונית (נולד ב-1941)
2011 – סזריה אבורה, זמרת מכף ורדה, מלכת ה"מוֹרֶנָה" (נולדה ב-1941)
2013 – ג'נט דוויסון ראולי, גנטיקאית אמריקאית (נולדה ב-1925)
2016 – הנרי היימליך, רופא אמריקאי, ממציא תמרון היימליך (נולד ב-1920)
2018 – יצחק שלזינגר, חוקר פסיכולוגיה ופסיכולינגויסטיקה באוניברסיטה העברית בירושלים, חתן פרס ישראל לשנת תשע"ח (נולד ב-1926)
2018 – פני מרשל, שחקנית, במאית ומפיקת קולנוע אמריקאית (נולדה ב-1943)
2018 – רונה רמון, פעילה ציבורית ישראלית, אלמנתו של אילן רמון (נולדה ב-1964)
2020 – אורי אליעז, צייר, פסל ויוצר תפאורות ישראלי (נולד ב-1931)
2020 – גנאדי קרנס, פוליטיקאי אוקראיני-יהודי, ששימש כראש העיר של חרקוב (נולד ב-1959)
2021 – חוסה פבלו פיינמן, סופר, פילוסוף ומסאי מארגנטינה (נולד ב-1943)
2021 – יצחק פטרבורג, רופא, מומחה ברפואת ילדים, פרופסור ומנהל ישראלי (נולד ב-1951)
חגים ואירועים החלים ביום זה

בהוטן – היום הלאומי
מתחיל מטר אורסידים
מסתיים מטר ג'מינידים
16 בדצמבר – 18 בדצמבר
דצמבר
לוח אירועים שנתי
לודוויג ואן בטהובן
פרנציסקוק
סימון בוליבר
עוזי נרקיס
Bigger

Bigger (בעברית: גדול יותר) הוא אלבום האולפן השישי של צמד הקאנטרי שוגרלנד. האלבום יצא לאור ב-8 ביוני 2018, על ידי חברת התקליטים ביג משין רקורדס. מתוך האלבום יצאו שני סינגלים: "Still the Same" ו-"Babe". בשני מביניהם, משתתפת הזמרת-יוצרת האמריקאית טיילור סוויפט.
האלבום הגיע למקום ה-11 במצעד הבילבורד 200.
הצלחה מסחרית

האלבום זכה להצלחה מסחרית רבה הן במצעדי הבילבורד והן במצעדי חברת המצעדים הרשמית. במצעד הבילבורד 200, דורג בשיאו במקום ה-11. במצעד אלבומי הקאנטרי הוא דורג במקום השני והפך לאחד מהאלבומים המצליחים ביותר של הצמד. במצעד אלבומי הקאנטרי שבבריטניה, דורג במקום השלישי.
בסוף שנת 2018, פורסם על ידי בילבורד כי האלבום נכלל ברשימת "אלבומי הקאנטרי המצליחים ביותר בשנת 2018".
רשימת רצועות

| Bigger> מס' | Bigger> שם | Bigger> משך | Bigger>  | Bigger>  | Bigger>  | Bigger>  | Bigger>  | Bigger>  | Bigger>  |
| --- | --- | --- | --- | --- | --- | --- | --- | --- | --- |
| 1. | Bigger  | 3:25 |  |  |  |  |  |  |  |
| 2. | On a Roll  | 3:01 |  |  |  |  |  |  |  |
| 3. | Let Me Remind You  | 3:45 |  |  |  |  |  |  |  |
| 4. | Mother  | 3:48 |  |  |  |  |  |  |  |
| 5. | Still the Same  | 3:38 |  |  |  |  |  |  |  |
| 6. | Lean It On Back  | 3:38 |  |  |  |  |  |  |  |
| 7. | Babe (בהשתתפות טיילור סוויפט)   | 3:35 |  |  |  |  |  |  |  |
| 8. | Bird In a Cage  | 3:29 |  |  |  |  |  |  |  |
| 9. | Love Me Like I'm Leaving  | 5:26 |  |  |  |  |  |  |  |
| 10. | Tuesday's Broken  | 3:14 |  |  |  |  |  |  |  |
| 11. | Not the Only  | 4:53 |  |  |  |  |  |  |  |
| משך כולל: | משך כולל: | 41:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 64 |
|  ארצות הברית | בילבורד 200 | 11 |
|  ארצות הברית | מצעד אלבומי הקאנטרי | 2 |
|  הממלכה המאוחדת | מצעד האלבומים הבריטי | - |
|  הממלכה המאוחדת | מצעד האלבומים הדיגיטליים | 34 |
|  הממלכה המאוחדת | מצעד אלבומי הקאנטרי | 3 |
|  סקוטלנד | מצעד האלבומים הסקוטי | 34 |
|  קנדה | מצעד האלבומים הקנדי | 31 |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 63 |
הערות שוליים

↑  ג'ניפר נטלס, ג'וליאן ריימונד, כריסטיאן בוש
1 2 3  Bigger by Sugarland (באנגלית אמריקאית), נבדק ב-2021-01-15
↑  Babe (feat. Taylor Swift) by Sugarland (באנגלית אמריקאית), נבדק ב-2021-01-15
1 2 3 4  Sugarland, Billboard
↑  Top Country Albums - Year-End, Billboard
| --- | --- |
בקרת זהויות :  MusicBrainz release group: 538f45b7-258d-4a30-b453-34c7271bf950